Zabou Breitman

Zabou Breitman alebo Isabelle Breitman, prezývaná Zabou (* 30. október 1959, Paríž) je francúzska herečka, režisérka a scenáristka. Počas prvých pätnástich rokov svojej kariéry používala umelecké meno „Zabou“. Od 80. rokov 20. storočia sa objavovala vo vyše 60 filmoch, v ktorých hrala hlavné i vedľajšie role.

Herečka a divadelná režisérka Zabou získala niekoľko ocenení vrátane Molièrovej ceny za najlepšiu réžiu za dielo Zima pod stolom (2004) a Molièrovej ceny za najlepšiu adaptáciu filmu Des gens (2009).

 Životopis 
Zabou Breitman je dcérou herca Jeana-Clauda Dereta a herečky Céline Légerovej. Svoj filmový debut absolvovala v roku 1982 úlohou Snehulienky v komédii Elle voit des nains partout ! od Jeana-Clauda Sussfelda. Potom sa predstavila vo filmoch Večierok 2 (1982) od Clauda Pinoteaua, Operácia Banzai (1983) od Claude Zidiho a Gwendoline (1984) od Justa Jaeckina. Hrala Depardieuovu partnerku vo filme Jedna alebo dve ženy (1985) od Daniela Vigneho a v tom istom roku účinkovala vo filme Billy Ze Kick od Gérarda Mordillata, za ktorý bola nominovaná na Césara za najsľubnejšiu herečku. Bola manželkou Clauda Brasseura vo filme Dandin (1988) v réžii Rogera Planchona a hrala aj hlavnú úlohu vo filme La travestie (1988) od Yvesa Boisseta. 90. roky strávila hraním prevažne vedľajších rolí v snímkach filmárov ako Diane Kurysová, Didier Kaminka, Coline Serreau, Gérard Jugnot a Henri Verneuil. Zabou Breitman sa v roku 2002 pustila do réžie romantickej komédie Se souvenirs des belles choses, ktorá získala tri ceny César, vrátane ceny za najlepší debutový film a najlepšiu herečku pre Isabelle Carré. Ako režisérka natočila ďalšie celovečerné filmy, ktoré mali už menší dopad, s výnimkou animovaného filmu Lastovičky z Kábulu (2019), ktorý režírovala spolu s Éléou Gobbé-Mévellecovou. V rokoch 2000 až 2010 pokračovala v hraní vedľajších úloh vo filmoch rôznych žánrov. Objavila sa ako matka vo filme Le premier jour du reste de ta vie (2008) od Rémiho Bezançona, výkonná riaditeľka v Rien de personnel (2009) od Michela Gokalpa, manažérka supermarketu v Discount (2014) od Louis-Julien Petita či riaditeľka školy v Monsieur et Madame Adelman (2017) od Nicolasa Bedosa. Za stvárnenie ministrovej poradkyne pre komunikáciu vo filme L'exercice de l'État (2011) od Pierra Schoellera bola nominovaná na cenu César za najlepšiu herečku vo vedľajšej úlohe.

 Filmografia (výber) 

 Herečka 
 1982: Elle voit des nains partout !
 1982: Večierok 2
 1983: Operácia Banzai
 1984: Gwendoline
 1985: Jedna alebo dve ženy
 1988: La Travestie
 1989: Les Cigognes n'en font qu'à leur tête
 1991: Báječné časy
 1992: La Crise
 1992: 588 rue paradis
 1999: Ma petite entreprise
 1999: Dvojča mojej polovičky
 2004: Narko
 2005: Le Parfum de la dame en noir
 2008: Le Premier Jour du reste de ta vie
 2008: Krížová paľba
 2009: Rien de personnel
 2011: Minister
 2009: Titeuf
 2012: Des morceaux de moi
 2012: Nepoužiteľní
 2014: Diskont
 2015: Nous trois ou rien
 2015: Medzi priateľmi
 2016: Il a déjà tes yeux
 2017: Pan a paní Adelmanovi
 2018: Le Gendre de ma vie
 2023: Ma langue au chat

 Referencie 

 Iné projekty 

 Externé odkazy 





Kategória:Francúzske filmové herečky
Kategória:Francúzske televízne herečky
Kategória:Francúzske filmové režisérky
Kategória:Osobnosti z Paríža